קאלום וילסון

קאלום אדי גרהאם וילסון (באנגלית: Callum Eddie Graham Wilson; נולד ב-27 בפברואר 1992) הוא כדורגלן אנגלי, המשחק בעמדת החלוץ בניוקאסל יונייטד ובנבחרת אנגליה. וילסון התחיל את דרכו באקדמיה של קובנטרי סיטי, בה ערך את הופעת הבכורה שלו בקבוצה הבוגרת של המועדון ב-12 באוגוסט 2009 בהפסד 0–1 בגביע הליגה מול הארטלפול יונייטד. הוא ערך את הופעת הבכורה שלו בליגה כשנכנס כמחליף מול קווינס פארק ריינג'רס בדצמבר 2010. בעונת 2013/2014, ביסס וילסון את מקומו בהרכב הפותח. לאחר 11 משחקי ליגה בלבד וילסון כבש 10 שערים. הוא סיים את העונה כמלך השערים השלישי בליגה עם 22 שערים וגם הרוויח לעצמו מקום בקבוצת השנה של איגוד הכדורגלנים המקצוענים בליגה (PFA). וילסון זכה בפרס שחקן החודש בליגה הראשונה לחודש מרץ, וגם זכה בפרס מלך השערים של המועדון שלו, ובפרס שחקן העונה של אוהדי קובנטרי סיטי. בינואר 2011 הושאל וילסון לקטרינג טאון. הוא שיחק 17 משחקים וכבש שער אחד בלבד. ב-29 בדצמבר 2011, הוא חתם בטאמוורת' בהשאלה לחודש. הוא ערך את הופעת הבכורה שלו במועדון בתיקו 2-2 מול אלפרטון טאון. הוא כבש שער אחד בשלוש הופעות. ב-4 ביולי 2014, חתם וילסון בבורנמות'. הוא כבש פעמיים בהופעת הבכורה שלו במועדון, בניצחון 0–4 על האדרספילד טאון. בעונתו הראשונה במועדון, וילסון עזר למועדון לעלות לפרמייר ליג לראשונה בתולדות המועדון, והיה למלך השערים של הקבוצה באותה עונה, כשכבש 20 שערי ליגה. ב-22 באוגוסט 2015, כבש וילסון את שערו הראשון בבפרמייר ליג כשכבש שלושער מול וסטהאם יונייטד. ב-26 בספטמבר 2015, הוא קרע את הרצועה הצולבת הקדמית בברכו הימנית במשחק מול סטוק סיטי ונעדר מהמגרשים עד אפריל 2016. הוא קרע שוב את הרצועה הצולבת הקדמית, הפעם בברכו השמאלית ב-1 בפברואר 2017. ב-7 בספטמבר 2020 חתם וילסון בניוקאסל יונייטד לארבע שנים. הוא ערך את הופעת הבכורה שלו ב-12 בספטמבר, וכבש את השער הראשון בניצחון 0–2 על וסטהאם יונייטד. ב-30 בינואר 2021, כבש וילסון את שערו ה-50 בפרמייר ליג בניצחון 0–2 על אברטון. עונת 2022/2023 הייתה עונת שיא של וילסון מבחינת כיבוש שערים כאשר כבש 18 שערי פרמייר ליג ועזרה לקבוצה לסיים במקום השלישי ולהעפיל לליגת האלופות. וילסון זומן לראשונה לסגל נבחרת אנגליה עד גיל 21 בנובמבר 2014 לקראת משחקי הידידות נגד פורטוגל וצרפת. הוא ערך את הופעת הבכורה שלו ב-17 בנובמבר בהפסד 2–3 לצרפת. בנובמבר 2018 זומן לראשונה לסגל נבחרת אנגליה למשחק הידידות נגד ארצות הברית ולמשחק במסגרת ליגת האומות נגד קרואטיה. הוא ערך את הופעת הבכורה שלו ב-15 בנובמבר מול ארצות הברית באצטדיון ומבלי, וכבש בדקה ה-77 בניצחון 3-0. בכך הפך לשחקן הראשון של בורנמות' שכובש שער עבור נבחרת אנגליה. נכלל בסגל נבחרת אנגליה לטורניר מונדיאל 2022. וילסון נולד בקובנטרי, ווסט מידלנדס, להורים ממוצא ג'מייקני. הוא נשוי לסטייסי, ואב לשניים. מדיה וקבצים בנושא קאלום וילסון בוויקישיתוף קאלום וילסון, ברשת החברתית אקס (טוויטר) קאלום וילסון, ברשת החברתית אינסטגרם קאלום וילסון, באתר Transfermarkt קאלום וילסון, באתר Soccerway קאלום וילסון, באתר BDFutbol קאלום וילסון, באתר WorldFootball.net קאלום וילסון, באתר National Football Teams קאלום וילסון, באתר FootballDatabase.eu קאלום וילסון, באתר ESPN ילד האומנה שהגיע לנבחרת אנגליה: המסע מעורר ההשראה של קאלום וילסון, באתר וואלה, 13 בנובמבר 2018 קולום וילסון סיפור ילדות פלוס Untold ביוגרפיה עובדות, באתר LifeBogger, ‏2 באוקטובר 2018 A WEB STALKERS GUIDE TO CALLUM WILSON | (באנגלית אמריקאית) Newcastle United sign Callum Wilson, Newcastle United Football Club (באנגלית) England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית) The origins of England: 14 of current squad are children of migrants, MARCA in English, ‏25 במרץ 2019 (באנגלית) Bournemouth’s Callum Wilson speeds up scoring after slowing down eating, the Guardian, ‏25 בספטמבר 2019 (באנגלית) Comeback king Wilson revealed his son thought he 'didn't play football anymore', Bournemouth Echo (באנגלית)